[HG 1.13.27] Toe het hy op sy aangesig voor die Engel van die Here neergeval en het geween en het begin om hardop vir genade te pleit; want die vlammende swaard het vir hom die oë oopgemaak, en hy het in die gruwellig van geregtigheid en straf die volle las en omvang van die onbeskryflike ongeluk, waarin hy homself en al sy familielede deur sy ligsinnigheid gedompel het, waargeneem.
[HG 1.13.44] Want sien, die oorhandiging van die swaard beteken die volle vryheid, net soos wat ek dit het, en op die’ manier het die wil van die Here jou eie geword en het vir jou bo al die wette geplaas en het die gebooie jou eiendom gemaak, en nou is jy, nes ek, ‘n onsterflike seun van die Liefde van die heilige Vader in die skoon ryk van lig van die vrye geeste!
[HG 1.26.10] En sien, hierdie mooi praatjies van sy diensknegte het sy eieliefde en ydelheid sodanig gestreel, dat hy tot alles onmiddelik en volledig ingewillig het. O die ongelooflike dwaas!
[HG 1.29.19] Dit dien ook vir jou, My redelik flukse stukkie gereedskap, as ‘n waarskuwing, indien jy vir jou wil verhef (hetsy in die geheim, en nog minder in die openbaar) voor jou broers, aangesien Ek vir jou die gawe van wysheid gegee het. Want sien, indien jy ontug sou dryf, of steel in nood, of swelg en los lewe soos altyd, so of so, dan sou hierdie gawe wat selde by mense is, in jou swak word; maar wanneer jy daarop sou trots word, dan sou Ek dit onmiddelik van jou af wegneem, vir jou naak los en in die woud van dwaling verlaat, en daar sal dan die verskeurende ongediertes kom, en jou opvreet, dat uiteindelik niks meer van jou sal oorbly as net ‘n slegte naam.